CELEX: 32010L0066
Language: fi
Date: 2010-10-14 00:00:00
Title: Neuvoston direktiivi 2010/66/EU, annettu 14 päivänä lokakuuta 2010 , yksityiskohtaisista säännöistä direktiivissä 2006/112/EY säädetyn arvonlisäveron palauttamiseksi palautusjäsenvaltioon sijoittautumattomille mutta toiseen jäsenvaltioon sijoittautuneille verovelvollisille annetun direktiivin 2008/9/EY muuttamisesta

20.10.2010   
            
            
               FI
            
            
               Euroopan unionin virallinen lehti
            
            
               L 275/1
            
         NEUVOSTON DIREKTIIVI 2010/66/EU,
   annettu 14 päivänä lokakuuta 2010,
   yksityiskohtaisista säännöistä direktiivissä 2006/112/EY säädetyn arvonlisäveron palauttamiseksi palautusjäsenvaltioon sijoittautumattomille mutta toiseen jäsenvaltioon sijoittautuneille verovelvollisille annetun direktiivin 2008/9/EY muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 113 artiklan,
   ottaa huomioon Euroopan komission ehdotuksen,
   sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
   ottaa huomioon Euroopan parlamentin lausunnon (1),
   ottaa huomioon Euroopan talous- ja sosiaalikomitean lausunnon (2),
   noudattaa erityistä lainsäätämisjärjestystä,
   sekä katsoo seuraavaa:
   
               (1)
            
            
               Yksityiskohtaisista säännöistä direktiivissä 2006/112/EY säädetyn arvonlisäveron palauttamiseksi palautusjäsenvaltioon sijoittautumattomille mutta toiseen jäsenvaltioon sijoittautuneille verovelvollisille annettua direktiiviä 2008/9/EY (3) sovelletaan joulukuun 31 päivän 2009 jälkeen toimitettuihin palautushakemuksiin.
            
         
               (2)
            
            
               Direktiivin 2008/9/EY soveltamiseksi jäsenvaltioiden on kehitettävä sähköiset portaalit, joiden kautta johonkin jäsenvaltioon sijoittautuneet verovelvolliset toimittavat hakemukset sellaisessa jäsenvaltiossa, johon ne eivät ole sijoittautuneet, maksetun arvonlisäveron palauttamiseksi. Näiden sähköisten portaalien olisi pitänyt olla toiminnassa 1 päivästä tammikuuta 2010.
            
         
               (3)
            
            
               Lukuisat vakavat viivästykset ja eräät tekniset ongelmat ovat vaikuttaneet sähköisten portaalien kehitykseen ja toimintaan rajoitetussa määrässä jäsenvaltioita, mikä on estänyt joidenkin palautushakemusten toimittamisen ajoissa. Direktiivin 2008/9/EY nojalla palautushakemukset on toimitettava sijoittautumisjäsenvaltiolle viimeistään palautusajanjaksoa seuraavan kalenterivuoden syyskuun 30 päivänä. Tämän määräajan ja joidenkin sähköisten portaalien toimimattomuuden vuoksi on vaarana, että eräät verovelvolliset eivät voi käyttää oikeuttaan vähentää vuonna 2009 maksettujen kustannusten arvonlisäveroa. Sen vuoksi määräaikaa olisi poikkeuksellisesti pidennettävä 31 päivään maaliskuuta 2011 sellaisten hakemusten osalta, jotka koskevat vuoden 2009 palautusajanjaksoja.
            
         
               (4)
            
            
               Paremmasta lainsäädännöstä tehdyn toimielinten sopimuksen (4) 34 kohdan mukaisesti jäsenvaltioita rohkaistaan laatimaan itselleen ja unionin edun vuoksi taulukoitaan, joissa esitetään mahdollisuuksien mukaan tämän direktiivin ja sen osaksi kansallista lainsäädäntöä saattamista varten hyväksyttyjen toimenpiteiden vastaavuus, ja julkistamaan ne.
            
         
               (5)
            
            
               Jotta varmistettaisiin, ettei verovelvollisten edellytetä noudattavan 30 päiväksi syyskuuta 2010 vahvistettua määräaikaa vuoden 2009 palautusajanjaksoja koskevien hakemusten osalta, tätä direktiiviä olisi sovellettava 1 päivästä lokakuuta 2010.
            
         
               (6)
            
            
               Sen vuoksi direktiivi 2008/9/EY olisi muutettava,
            
         ON HYVÄKSYNYT TÄMÄN DIREKTIIVIN:
   1 artikla
   Lisätään direktiivin 2008/9/EY 15 artiklan 1 kohtaan alakohta seuraavasti:
   
      ”Vuoden 2009 palautusajanjaksoja koskevat palautushakemukset on toimitettava sijoittautumisjäsenvaltiolle viimeistään 31 päivänä maaliskuuta 2011.”.
   
   2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivästä lokakuuta 2010 alkaen. Niiden on ilmoitettava tästä komissiolle viipymättä.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä lokakuuta 2010.
   4 artikla
   Tämä direktiivi on osoitettu kaikille jäsenvaltioille.
   
      Tehty Luxemburgissa 14 päivänä lokakuuta 2010.
      
         
            Neuvoston puolesta
         
         
            Puheenjohtaja
         
         J. SCHAUVLIEGE
      
   
   
      (1)  Lausunto annettu 22. syyskuuta 2010 (ei vielä julkaistu virallisessa lehdessä).
   
      (2)  Lausunto annettu 15. syyskuuta 2010 (ei vielä julkaistu virallisessa lehdessä).
   
      (3)  EUVL L 44, 20.2.2008, s. 23.
   
      (4)  EUVL C 321, 31.12.2003, s. 1.